Εθνική Γεωργίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Γεωργίας αντιπροσωπεύει τη Γεωργία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Γεωργιανής Ομοσπονδίας Καλαθοσφαίρισης (Georgian Basketball Federation).Georgia, πληροφορίες για την ομοσπονδία στην επίσημη σελίδα της FIBA.

 Συμμετοχή σε διεθνείς διοργανώσεις 
Μέχρι τη διακήρυξη ανεξαρτησίας της χώρας το 1991 οι αθλήτριες με καταγωγή από τη Γεωργία διέθεταν το δικαίωμα συμμετοχής στην Εθνική Σοβιετικής Ένωσης. Η Ομοσπονδία της χώρας εντάχθηκε στους κόλπους της FIBA το 1992, αν και η πρώτη επίσημη συμμετοχή της γυναικείας ομάδας σε κάποια διοργάνωση έλαβε χώρα 3 χρόνια μετά και συγκεκριμένα στα Προκριματικά του Ευρωπαϊκού Πρωταθλήματος του 1995 (χωρίς να προκριθεί στο τελικό στάδιο της διοργάνωσης).

Αν και έχει προσπαθήσει τρεις φορές ανεπιτυχώς να διαγωνιστεί στο Ευρωπαϊκό Πρωτάθλημα τη δεκαετία του 1990, η ομάδα παραμένει ανενεργή από το 2000 και μετά.Georgia, ιστορικό ανά έτος στον επίσημο ιστότοπο των αρχείων της FIBA.

 Δείτε επίσης 
 Εθνική Γεωργίας (καλαθοσφαίριση ανδρών)

 Παραπομπές 

 Εξωτερικοί σύνδεσμοι 

 Georgia, ιστορικό ανά έτος στον επίσημο ιστότοπο των αρχείων της FIBA. 
 Georgian Basketball Federation, επίσημος ιστότοπος.



Γεωργια
Γυναικων